Í gjár var eftir øllum at døma ein tann strævnasti dagurin hjá bjargingartænastuni tey seinastu árini. Myndir vísa flóttafólk í bjargingarvestum loypa á bláman av einum yvirfólkaðum báti. Bjargingartænastan hjálpti børnum og nýføðingum umborð á bjargingarbátar. Við í bjargingini vóru eisini skip og bátar úr Italia, hjálparfelagsskapir og fólk frá ES-marknaliðum. Sunnudagin høvdu bjargingarbátar í Miðalhavinum somuleiðis nógv um at vera, tí fleiri 1.100 fólk vórðu bjargað tann dagin. Samlaða talið av flóttafólkum og migrantum, sum eru komin til Italia í 2016, er nú umleið 105.000 sambært ST-flóttafólkastovninum UNHCR. Talið er gjørt upp áðrenn bjargingarnar mánadagin. Fleiri enn 3.000 flóttafólk og migrantar eru deyð á havinum í royndini at náa til Grikkalands ella Italia í ár. Tað er ein vøkstur á 50 prosent í mun til sama tíðarskeið í 2015. Síðan flóttafólkakreppan av álvara byrjaði í 2014 eru fleiri 400.000 fólk sloppin yvirum frá Norðurafrika í øllum góðum–ella á lívi í øllum førum. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg